Az árak kicsivel drágábbak attól, mint amit Magyarországon tapasztalhatunk. Ez a különbség nagyjából 10-20 százalékot tesz. Pár konkrét ár arról, hogy mire lehet számítani Rigában: egy üveg Coca Cola étteremben 1,60,- EUR, egy McMenü 6,- EUR, egy capuccino 2,70,- EUR, egy nagy csapolt sör pedig 4,- euróba kerül. Drágább, mint idehaza - viszont még mindig nagyon messze van a norvég, vagy pedig egyéb skandináv áraktól. Sőt, Helsinkiből rendszeresen áthajóznak a finnek a Balti-államokba, hogy olcsón bevásároljanak.